**JUDITH MACNUTT**

**SID:** Mai vendégemen olyan kenet van, Istennek olyan jelenléte az életén, hogy a szellemi pikkelyek szó szerint le fognak esni szemekről, és sokan, életükben először látni fognak angyalokat!

**SID**: Hello. Sid Roth vagyok. Üdvözöllek világomban, ahol a természetfölötti természetes! Még mielőtt elkezdődött műsorunk, már éreztem az angyalok jelenlétét. Mai vendégem óriási irigységet vált ki belőlem, ugyanis ő állandóan látja az angyalokat. Már az öltözőknél és a stúdió körül is látott angyalokat. Sokat láttál? Jobb, ha te mondod meg, mivel én csupán csak érzem a jelenlétüket.

***JUDITH****: Igen, sokat láttam, itt a stúdióban is sok angyal van.*

**SID:** Én is érzem ezt.

***JUDITH:*** *Szerintem azért is, mert szívesen fogadod őket.*

**SID**: Én mindent fogadok, ami Istentől jön és biblikus! Hiszen még a származásom is ilyen! Több területen is szent irigységet váltasz ki belőlem… Isten szerinti szüleid voltak, édesanyádat arról ismerték, hogy imádkozott a betegekért. Amikor nyolc éves lehettél, csupán kisgyerek, az orvos gyermekének rákos daganata lett. Mennyire állt rosszul a helyzete?

***JUDITH:*** *A ráknak egy nagyon súlyos változata volt, mivel a tumor a csonton volt. Amputálni akarták a lábát. Már be is akarták vinni a Mayo klinikára, hogy levágják a lábát, de előtte édesanyám imádkozott érte. Mire beértek vele a kórházba, a daganat eltűnt a lábáról! Szóval már nem kellett megműteni.*

**SID:** Mivel ez az orvos gyermekével történt, biztosan sokan tudtak erről.

***JUDITH:*** *Hogyne, az egész város! Ez egy kis város volt, ahol felnőttem.*

**SID:** Akkor pláne!

***JUDITH:*** *Mindenki tudott róla, az egész város!*

**SID:** Olyan csodálatos, amikor valakinek ilyen öröksége van! Az én örökségem, hogy is mondjam, még azt sem tudtam, hogy Isten létezik… Szellemi dolgok tekintetében nem tudtam megkülönböztetni a jobb kezem a baltól… Viszont az ördög megpróbált téged elpusztítani, már amikor nyolc éves voltál, mivel tudta milyen dolgok lesznek majd az életedben. Egy részeg sofőr… Mi is történt?

***JUDITH****: Kislányként könyörögtem édesanyámnak, had menjek el barátnőimhez, akik egy iskolai ünnepségen voltak. Szóval, megengedte, hogy oda kerékpározzak. És bár én a járdán bicikliztem, a fiatalember, aki részegen vezetett, felhajtott a járdára és elütött. Aztán nem csak, hogy felborított a biciklivel, utána el is gázolt, végighajtott az egész testemen az autóval.*

**SID:** Annyira bepánikolt, hogy gyorsan el akart hajtani? Azért tette?

***JUDITH****: Nem, inkább annyira részeg volt. Szerintem észre sem vette, hogy elütött. Ahogy rám találtak, hazavittek. Ugyanaz az orvos jött a házunkhoz és azt mondta: „Ne vigyétek el kórházba, ami több száz mérföldre van, mert nem fogja túlélni.” Édesanyám az ágyam mellé ült és három napig nem hagyta abba az imát értem. A harmadik napon kinyitottam a szemem, és úgy keltem föl az ágyból, hogy semmi bajom nem volt. Még csak maradványai sem maradtak a sérülésnek. Mintha semmi nem is történt volna!*

**SID**: Már egy kicsit ciki, hogy újra ezt mondom, de Judith óriási szent irigységet vált ki belőlem! Egyik kedvenc helyemen volt Izráelben, a Sírkertben, ahol volt Istennel egy újabb találkozása. Tudod ugye, hogy a nem zsidók irigységet váltanak ki a zsidókból? Ez Igei!

***JUDITH:*** *Igen, tudom.*

**SID**: Ez a DNS-ed, szóval jól csinálod!

***JUDITH:*** *Jól csinálom.*

**SID:** Mondd el mi is történt!

***JUDITH:*** *Ott voltam a sírkertnél, és csak röviden a sztorit: ekkor én egy huszonéves fiatal nőként Istent kereső életet éltem. Egyszer csak oda jött hozzám egy fiatal hölgy, aki megkérdezte, hogy imádkozhat –e értem. Életemben először fordult velem elő, hogy megláttam Isten fényét ragyogni valakin. Egyszerűen egy fény ragyogott erőteljesen ekörül a fiatal hölgy körül. Láttam, hogy ez a hölgy egy turista csapat része és mindnyájan Szent Szellemmel betöltekezett emberek, de azt gondoltam, hogy csak ő akar imádkozni értem.*

**SID:** Várj egy pillanatot, magyarázd el, mit is értesz egész pontosan Isten fénye alatt, amit láttál.

***JUDITH:*** *Láttam egy világosságot, egy fényt, ami belőle áradt és a szemeiből is.*

**SID:** Hasonlított azokhoz a régi képekhez, amiket Jézusról és az apostolokról festettek, ahogy körbevette őket egy fény, meg mint a glória a fejük körül?

***JUDITH:*** *Igen, hasonlóan. A dicsőség ragyogása volt, bár nem tudom, minek nevezzem igazán.*

**SID**: És ezt ténylegesen láttad is.

***JUDITH****: Így van! Aznap láttam ezt. Amikor azt mondtam, hogy persze, imádkozhat értem, - mert ugyan keresztény családban nőttem föl, akartam többet az Úrból. Szóval, ahogy igent mondtam, ez a hölgy szólt a többieknek, hogy ők is jöjjenek értem imádkozni, mire 40 ember körbevett, hogy imádkozzon értem. Mindnyájan telve voltak Isten Szellemével és alig várták, hogy imádkozhassanak értem.*

**SID:** Az ilyesmi nem mindig jó szellemből fakad, de neked ez jó volt.

***JUDITH****: Igen, bár meg is rémisztett kissé, mivel elkezdtek azért imádkozni, hogy egy mélyebb átélésem legyen Istennel. Csupán néhány perc elteltével szellemem elhagyta a testem. A következő, amit láttam, nem is igazán tudom, minek nevezzem, csak annyit tudok, hogy egy más világba kerültem, egy szellemi világba. Hallottam Isten hangját, ahogy nevem szólított. Azt mondta: "Judith." Azok az emberek nem tudták a nevem, tehát ők nem mondhatták ezt. Azt feleltem: „Igen, Uram!” Erre Ő azt mondta: „szeretlek téged, mindig is szerettelek! Az enyém vagy!” Majd hallottam egy csodálatos angyali kórust, amint énekeltek és eközben egy gyönyörű fényt láttam. Leírhatatlan volt az élmény. Nem tudom meddig tarthatott az átélésem, mert mire kinyitottam a szemem, azok az emberek eltűntek. Biztos sokáig tarthatott ez a mennyei elragadtatásom, mert addigra mindenki elment, eltűnt.*

**SID**: Volt egy átélésed Isten szeretetével. Ez számomra ezt mondja el.

***JUDITH****: Az egyik könyvedben olvastam a folyékony szeretetről, amiről beszéltél. Pontosan ilyen érzésem volt, mintha valaki folyékony szeretetet öntött volna a fejemre, ami végigfolyt egész testemen és soha nem éreztem Isten távolságát azóta. Ez olyan volt, mintha valami belépett volna az életembe, ami Isten jelenléte természetfölötti módon. Ez nem csupán egy csodálatos átélés volt, hanem még több is annál. Egyszerűen azóta tudom és tudom, hogy velem van mindig.*

**SID**: Majd Judith visszament Jeruzsálembe és igazság szerint elkezdett dolgozni a Sírkertnél, és zárás után bement Jézus sírhelyére imádkozni. Ekkor tapasztalta, hogy átélései kezdődtek angyalokkal és hallotta az angyalok zenéjét. Mesélj nekünk erről.

***JUDITH****: Valami vonzott, hogy menjek be a Sírhelyre és üljek le a külső részénél. Tudod, két része van a Sírkertnek, az egyik, ahol Jézus teste volt, a másik pedig egy kisebb külső rész, ahol az akkori idők gazdagjainak voltak a sírhelyei. Ahogy leültem ezen a külső részen imádkozni, angyalok jelentek meg. Állandóan vannak ott angyalok, és jelenlétüktől a hely folyamatos szentségben van. Hallottam angyalok mennyei hangját, ahogy énekelnek és hangszereken játszanak. El kell mondanom, hogy a hangzása nem evilágról való, teljesen más.*

**SID:** Gondolom nem vagy zenész.

***JUDITH****: De igen, igazából zenész is vagyok.*

**SID**: Ha tehát az vagy, akkor pontosan tudod mit jelent, ha egy zene nem evilágról való, tudod, miről beszélsz.

***JUDITH****: Így van. Több hangszeren is játszom, a fiam is zenész, az anyám is zenész volt. Szóval bizton állíthatom, ez a zene nem evilágról való. Azok a hangzások melyekkel az angyalok énekelnek, mikor imádják Istent, nem találhatók meg ezen a földön.*

**SID**: Amikor visszajövünk a szünetről, szeretném, ha beszélnénk azokról a védő angyalokról, akik mindig mellettünk vannak. Két dolgot is had mondjak tényként. Először is, hogy most nem lennék itt, ha nem lenne angyali védelem az életemben, másodszor pedig, valaki háta és nyaka épp most gyógyult meg. Fogadd el, ez a tiéd! (Mindjárt jövünk)

**SID**: Hello. Sid Roth vagyok Judith MacNutt-al és az angyalokról beszélünk. A legcsodálatosabb ebben az, hogy amikor Judith tanít angyalok kapcsán, vagy ha csak beszél róluk, olyan emberek, akik addig soha nem látták, vagy érzékelték az angyalokat, egyszerűen elkezdik meglátni őket, vagy átéléseik kezdődnek, vagy elkezdik érzékelni jelenlétüket. Az angyalok védelmeznek bennünket. Ezt tapasztalatból is tudom, mert ebben a pillanatban angyali védelem nélkül most tutira nem lennék itt.

***JUDITH****: Ez igaz!*

**SID**: Meséld el, amikor Izráelben voltál a virágárusnál.

***JUDITH****: Ó igen. Isten megmentette az életem már nagyon sok esetben, ez egyik volt azok közül! Egyik barátommal elmentem az Ó-városba, amit „Régi Jeruzsálemnek” is nevezünk, és az Új-városba tartottunk egy ima alkalomra. Megbeszéltem barátnőmmel, Lynnel, hogy útközben találkozunk majd a virágárusnál. Majd egyszer csak hallottam egy hangot, ami folyamatosan azt sugallta: „Ne menj oda! Állj meg! Ne menj oda!” Egyre kitartóbban és erősebben mondta ez a hang, hogy ne menjek oda. Végül odafordultam ehhez a barátomhoz –és bár már nagyon közel jártunk a virágárushoz – azt mondtam, „Az az érzésem, hogy nem kellene oda mennünk!” Ő azt felelte: „Imádkozzunk!” Szóval megfogtuk egymás kezét és elkezdtünk imádkozni. Pillanatokon belül bomba robbant épp ott, a virágárusnál. Ha ott lettünk volna, meghaltunk volna. Akárki volt ott a közelben, mindenki meghalt. Szörnyű volt a helyszín látványa, és persze megindult a szívem azokért az emberekért, mégis ahogy eszembe jutott a barátnőm, nagyon megrémültem. Ő mindig időben odaért mindenhová, és azt hittem ő is ott volt. Én mindig késtem mindenhonnan, ő viszont mindig mindenhová időben ért oda. De a barátom azzal nyugtatott, „ha Isten téged figyelmeztetett, akkor biztos, hogy őt is figyelmeztette!” Szóval elmentünk az ima összejövetelre, a barátnőm pedig már ott volt. Azt kérdeztem tőle: „Miért nem mentél a virágárushoz, ahogy megbeszéltük?” Erre ő: „Egyfolytában szólt hozzám egy hang, hogy ne menjek oda.” Ő már az első figyelmeztetésnél hallgatott a hangra velem ellentétben, kettőnk közül mindig ő volt az engedelmesebb…*

**SID**: Mesélj nekünk a gyógyító angyalokról! Mivel vannak olyan típusú angyalok, akiknek ez a küldetésük, a feladatuk.

***JUDITH****: Amit megértettünk erről Sid az, hogy vannak gyógyulásért felelős angyalok, vannak olyanok, melyek védelmeznek bennünket, vannak harcos angyalok, akik szellemi háborút folytatnak, stb. Mivel nekünk van egy gyógyító szolgálatunk is, látjuk ezeknek az angyaloknak a megnyilvánulását szinte állandó jelleggel, és akik az imádkozást folytatják, ők is!*

**SID**: Oké. Meséld el nekünk mi történt amikor méhnyakrákod lett és a gyógyító angyalról.

***JUDITH****: Igen, diagnosztizálták ezt nálam. Mindössze 28 éves voltam ekkor és az egész méhemet el akarták távolítani, holott akkor még nem voltam férjnél, de szerettem volna férjet és gyerekeket is. Majd hallottam, hogy Francis MacNutt a városban volt és mivel ő a barátom volt akkor, elmentem egy kis házi csoport összejövetelre, ahol ő is ott volt és imádkozott értem. Ahogy leültettek egy székre, ő rátette a kezét a fejemre és kérte, hogy Isten gyógyítson meg. Mindössze kb. 5-en, vagy 6-an voltunk volt. Ahogy ott ültem a széken, olyan volt, mintha a fejem elkezdené hátranyomni, neki a széknek. Majd már annyira nagy volt ez a nyomás, hogy kinyitottam a szemem és szólni akartam, hogy ne nyomja ennyire a fejem. Akkor láttam, hogy ő már nincs is ott, hanem a szoba másik végében imádkozott valakivel és senki keze nem volt rajtam. Így tudtam, hogy egy angyal volt az. Szó szerint nem bírtam fölállni arról a székről egy jó darabig. Olyan érzés volt, mintha valaki nyomott volna visszafelé, amikor megpróbáltam fölállni, szóval ott maradtam Isten ereje alatt, gyógyító ereje pedig végigment az egész testemen. Másnap elmentem a műtőorvoshoz, aki a műtétet csinálta volna Tampában. Megvizsgált és azt mondta: „Teljesen meggyógyult, ráknak még csak nyoma sincs!”*

**SID**: Ez jó! És neked még a hited sem kellett ebben gyakorolnod. Ez tetszik.

***JUDITH:*** *Igen, tudom.*

**SID**: Azért imádkozom, hogy ilyen gyógyító angyalok jelenjenek meg, miközben róluk beszélünk!

***JUDITH****: Ami még csodálatos volt ebben a történetben, hogy később összeházasodtunk és két elképesztően csodás gyermekünk van.*

**SID**: Röviden elmondanád nekünk milyen jelet láttál három angyaltól, ami miatt tudtad, hogy Francis lesz a férjed?

***JUDITH****: Mindketten ott voltunk egy konferencián, mert tudtuk, hogy ott kell lennünk, ez volt Isten akarata. Egy teremben épp együtt imádkoztunk, amikor három angyal megjelent imánk közben. Az egyikük odahajolt Francishez és mondott neki valamit és én meg voltam róla bizonyosodva, hogy hallotta. Ahogy befejeztük az imát, megkérdeztem, hogy hallott –e valamit. Nem mondtam semmit az angyalokról. Azt felelte: „nem, még nem.” Majd bement az imaterembe és arcra borult Isten előtt, és azt mondta: „Addig el nem mozdulok innen, amíg meg nem tudom, mit kell tennem!” Erre meghallotta, amint Isten szólt hozzá, hogy az az akarata, hogy én legyek a felesége.*

**SID**: Mesélj nekünk arról a konferenciáról, ahol szó szerint átváltozott a terem.

***JUDITH****: Az rendkívüli volt! Több embertől is megkaptam ugyanezt írásban. Egy konferenciát tartottunk, - mivel világszerte járunk ilyen összejöveteleket tartani – és ahogy ott voltunk az előadóteremben, a terem hátsó része mintha eltűnt volna. Épp egy gyógyító alkalom volt ez.*

**SID**: És ezt nem csak te láttad egyedül.

***JUDITH****: Ó, nem, nem. Legalább hat, hét, vagy akár nyolc ember is látta, meg is írták nekem, amit láttak. Jézus bejött egy arany lépcsőn. Olyan volt, mintha a terem eltűnne és ez az arany lépcső, és Jézus belépett több száz angyal kíséretében. Jézus odament minden egyes emberhez, akik betegek voltak és rájuk tette a kezét. Ahogy elment az egyik embertől, azonnal ott termett egy angyal, aki átvette a helyét, és ott maradt azzal az emberrel. Rengeteg gyógyulás történt.*

**SID**: Épp kérdezni is akartam. Mivel csodálatos, hogy az angyalok imádkoznak értünk, de mi a gyümölcse? Hiszen az emberek is mindig ezt kérdezik.

***JUDITH****: Óriási és rengeteg gyógyulás. Rákosok, Parkinson kóros betegek, cukorbetegek gyógyultak meg. Néhányan felálltak a tolószékből, egyszóval rendkívüli gyógyulások voltak aznap este.*

**SID**: Hiszem, hogy amikor visszajövünk és egy kicsit majd tanítasz az angyalokról, sokan meg fognak gyógyulni! Már most is hallom! Mindjárt visszajövünk!

**SID**: Helló, Sid Roth vagyok Judith MacNutt-al. Megkértem, hogy tanítson egy kicsit az angyalokkal kapcsolatban, mert hiszem, hogy szó szerint leesnek majd szellemi pikkelyek emberek szemeiről és elkezdenek angyalokat látni! Elkezdenek angyalokat érezni, vagy érzékelni. Lehet érezni fogod, mintha valami hozzáérne a fejedhez. Ez nem szuggesszió, hanem egy angyal! Sőt mi több, Judithal arról beszélgettünk, hogy Isten minden egyes ember mellé rendel ki angyalokat. Hiszem, hogy a melléd rendelt angyal alig várja, hogy kimondd Isten ígéreteit az életedre, hogy azokat megerősíthesse az életedben! Judith, az angyalok leginkább három módon jelennek meg. Magyarázd ezt el.

***JUDITH****: Így van. Három formában jelennek meg és természetesen ezek mind benne vannak a Bibliában! Az első, amikor szellemi testben jelennek meg. Leginkább a Szentírás is így jeleníti meg őket. Fényesen ragyogóak, nagyon nagy termetűek, szellemi testtel rendelkeznek. Izzó fényük van, olyan, mint a villámlás – az egyik bibliai leírásban. Fényesen ragyogó szemük van, és nagyon szeretet teljesek. Amikor így jelennek meg, nagyon nagy méretűek általában. A második, amikor emberi formában jelennek meg. A Biblia is mondja, hogy ügyeljünk arra, hogyan bánunk az idegenekkel, mert lehet, hogy tudtunkon kívül angyalokat szórakoztatunk (magyar fordítás szerint vendégelünk meg). Egyik történetet a másik után sorolhatnánk, ahol a Szentírásban emberi formában is megjelentek angyalok. Ők igazi angyalok, azonban képesek emberi formában megjelenni. Ilyen angyaloknak a küldetésük például, hogy megvédjenek valakit, és amikor elvégzik a feladatukat, csak úgy eltűnnek az emberek szeme elől. Csak úgy eltűnnek.*

**SID:** Ha már az angyalok hirtelen eltűnésénél tartunk, mielőtt a harmadik formához érnénk, mesélj nekünk Ednáról, ez egy fantasztikus sztori!

***JUDITH****: Edna csodálatos nő volt, aki a 70-es éveiben járt és másfél évig idejéből önkéntesként velünk utazott mindenfelé, és mialatt szolgáltunk épp valahol, addig felügyelt a gyermekeinkre, mivel akkoriban szinte megállás nélkül mindig utaztunk. Egyik este miközben vezetett valahová autójával egyedül, imádkozott védelemért, de kapott egy defektet és az út szélén megállva, senki nem állt meg, hogy segítsen neki. Ekkor azt mondta: „Uram, kérlek, küldd számomra azt a segítséget, amelyre szükségem van!” Másodperceken belül egy régi kopott, rozsdás kisteherautó megállt az autója mögött. Azt mondta – már az is csodának minősült, hogy ez az autó, ami inkább roncsnak nézett ki, egyáltalán még működött. Majd kiszállt az autóból egy nagyon jó képű, szőke, ragyogóan kékszemű fiatalember farmerban és pólóban, hatalmas mosollyal az arcán. Edna úgy fogalmazott: „totál levenne a lábadról!” Odament hozzá és egyetlen szót sem szólt, csak fogta magát és lecserélte a defektes kereket. Edna pedig csak bámulta, mert tudta, hogy van benne valami különleges. Azt mondta neki: „tudom ki vagy!” Ő pedig csak felnézett rá és mosolygott. Amikor befejezte a kerék cserét, Edna megpróbált beszélgetni vele, de ő akkor sem szólt egy szót sem, csak visszaült az autójába, majd egyik pillanatról a másikra eltűnt a szeme előtt kisteherautóstól együtt!*

**SID**: Edna pedig le sem vette róla a szemét?

***JUDITH:*** *Nem, egyfolytában nézte és a szeme előtt eltűnt autóstól együtt.*

**SID:** Hát sehová nem mehetett.

***JUDITH****: Nem ment sehová, csak úgy köddé vált. Edna után legalább 20-25 embertől hallottuk már, hogy ugyanez az angyal a régi rozsdás kisteherautójával többeket kisegített az úton, mikor lerobbant az autójuk. Szóval, ő jön, amikor mi ilyen jellegű szükségbe kerülünk!*

**SID**: Ez nagyon izgalmasnak hangzik! Akkor mondd el nekünk a harmadik olyan módját, ahogy megjelennek még angyalok!

***JUDITH:*** *Megjelenésük harmadik formája, amikor láthatatlanok maradnak, mégis érzékeljük a jelenlétüket, ahogy te is mondtad. Láthatatlanok számunkra, mégis ott vannak mellettünk. Időnként érezzük, mintha egy kéz megérintené a vállunkat, vagy a fejünket. Vagy hátfájással szenvedők érezték, mintha valaki hozzáérne a hátukhoz, holott senki nem volt mellettük. Igazából megnyugtató érzés, amikor érezzük a jelenlétüket. És ha érzed is, mintha egy kéz megérintene, de nem látsz senkit, akkor tudhatod, hogy az egy angyal.*

**SID:** Meg kell, hogy mondjam, az egész műsor ideje alatt éreztem angyalok jelenlétét itt. Milyen típusú angyalok vannak most itt jelen?

***JUDITH****: Ó, te most a gyógyító angyalok jelenlétét érzékeled.*

**SID**: Ha találgatnom kellene, én is arra tippeltem volna. Ez azt jelenti, ha most imádkozol és fölszabadítod ezeket az angyalokat a nézőink életére, akkor ez most meg is történik. Megtennéd, hogy imádkozol?

***JUDITH****: Boldogan! Úr Jézus, nagyon köszönjük neked jelenléted! Köszönjük mindazt az embert, akik néznek most bennünket és különösen azokat Uram, akik valamilyen fájdalommal küszködnek a testükben. Atyám imádkozom, hogy szabadítsd most föl gyógyító angyalaidat, hogy bemehessenek mindazokra a helyekre, ahol vannak az erre rászorulók, akik néznek, vagy hallgatnak most bennünket. Uram imádkozom, hogy a TE gyógyító erődet hordozhassák, és had kapják ezt meg egyenesen a trónteremből, és had közvetítsék ezt az emberek testébe. Uram, imádkozom most különösen hátfájásos betegekért, gerincproblémával küzdőkért, hogy érezzék, mintha valami le-föl járna a hátukon!*

**SID**: Olyat hallok, mint amikor a csont „pattan” és visszakerül a helyére.

***JUDITH****: Igen, helyre áll! A gerincferdülés az egyik ilyen probléma. Ezt már korábban is érzékeltük, hogy Isten gyógyít gerincferdüléseseket! Időnként ez olyan érzés lehet mint ha forrósodna, időnként mintha hideg lenne. Szóval csak imádkozzunk:
Uram, köszönjük most, a Te nevedben, hogy mindezek a hát és derékproblémák most megoldódnak és helyre állnak. Uram kérjük a Te gyógyító erődet és a gyógyító angyalaidat, hogy menjen minden nézőnkhöz most, ebben a pillanatban!*

**SID**: Azt hallom most, hogy vannak ízületi gyulladással szenvedők az ujjaikban. Mozgassátok meg az ujjaitokat és lássátok meg a gyógyulásotokat! Szólunk most a szívekhez! Szívek verjetek megfelelő ritmusban és szűnjetek meg a fájdalomtól! Isten gyógyít most érzelmi fájdalmaktól embereket, akik lelki kínoktól gyötörtetnek. Légy szabad most! Valaki épp most kap egy új szívet! És újra erőteljesen érzékelem a hát és nyakfájással küzdők felé. Judith neked még mutat valamit az Úr?

***JUDITH****: Ahogy a szívekről beszéltél, az Ézsaiás 61 jött elém, hogy az Úr azért jött, hogy begyógyítsa a megtört szíveket! Nagyon sokan, akik néznek most bennünket, megtört szívűek. Uram, én imádkozom most a megtört szívűekért, hogy gyógyítsd be a szíveiket! Tudod Sid, a Biblia mondja, hogy angyalok szolgáltak Jézus felé, komfortot, megnyugvást, vigaszt hoztak neki. Emlékszel? Erősítették őt halála előtt, hogy kitarthasson. Szóval imádkozom most, hogy ezek a gyógyító angyalok elhozhassák azt az erőt lelkileg is, begyógyítva a szíveket, hogy átélhessék a teljes békességet és megújulást!*

**SID**: A kedvenc bibliai történetem angyalok kapcsán az, amikor jött Gábriel arkangyal Máriához. Bejelentette, hogy természetfölöttien fiat fog szülni, aki Yeshua, Jézus lesz, a Felkent! Ez a Felkent pedig azért jött, hogy tökéletes életet éljen emberként, és meghaljon helyettünk! Ha te most teljes szívedből elhiszed, hogy Jézus érted halt meg, minden egyes elkövetett bűnödért, minden egyes betegségedért és fájdalmadért, testi és lelki fájdalmakért is, traumáért és mindenért, amin csak keresztül mentél, akkor fogadd el ezt az isteni cserét! Miért kellene bebörtönözve élned szellemben? Jöjj ki a börtönből! Tedd Jézust Uraddá és Messiásoddá! Ő azért jött, hogy szabaddá tegyen téged! Ez rajtad áll! Válaszd az életed!

*Korszakokon át Isten angyalai Isten népének itt voltak, mint hírvivők, védelmezők, gyógyítók és vigasztalók. Időnként jelenlétük olyan, mint a szél suhanása, máskor pedig olyan látványos, mint a nap. Kezdjük el megérteni mennyire fontosak az angyalok Isten számára, hogy megtapasztalhassuk az angyalok világának valóságát, hogy ezáltal is, Isten szeretetének teljességét élhessük át.*